Felvidék.ma

XXXI. Tompa Mihály Országos Verseny – Mindenki színpada Rimaszombatban
2024-06-22 16:00 (Europe/Bratislava)
Az eredményhirdetésre június 22-én 16.00 órakor kerül sor.

Gaudium régizenei együttes jubileumi hangversenye Tornalján
2024-07-12 18:00 (Europe/Bratislava)
A CSEMADOK Tornaljai Területi Választmánya tisztelettel meghívja Önt és családját a Gaudium régizenei együttes jubileumi hangversenyére.
A koncert „Ó, nagy kerek kék ég” címmel, Balassi Bálintra emlékezve dalokkal, versekkel és korabeli zenével kerül megrendezésre 2024. július 12-én (péntek) 18:00-kor a tornaljai református templomban.
A Gaudium régizenei együttes immár 40 éve működő formáció, amely első fellépését 1984-ben, Gombaszögön tartotta. Céljuk a reneszánsz és a korabarokk zene stílushagyományainak ápolása. Repertoárjuk jelentős részét felvidéki 16-18. századi kéziratos forrásokból és népzenei gyűjtésekből merítik.
A hangversenyen közreműködnek:

Hamar Tímea (ének)
Csető Andrea (ének, versek)
Csető Júlia (ének, blockflöte)
Botló Tibor (ének, blockflöte)
Homoki Zsolt (lant)
Németh Imre, az együttes művészeti vezetője (ének, reneszánsz furulyák)

A belépés díjtalan. Szeretettel várjuk!

XXX. Gömöri Magyarok Kulturális Ünnepélye Ajnácskőn
2024-07-13 16:00 (Europe/Bratislava)
A Csemadok Rimaszombati Területi Választmánya a XXX. Gömöri Magyarok Kulturális Ünnepélyét 2024. július 13-án, szombaton, 16.00 órai kezdettel az ajnácskői kultúrházban szervezi meg.
A rendezvény ezéven a CSEMADOK megalakulásának 75. évfordulója jegyében kerül megrendezésre.

61. Járási Dal- és Táncünnepély
2024-07-14 14:00 (Europe/Bratislava) | Óvoda udvara, Kolozsnéma, Szlovákia
A Csemadok Komáromi Területi Választmánya július 14-én, vasárnap 14.00 órai kezdettel szervezi meg a 61. Járási Dal- és Táncünnepélyét a kolozsnémai óvoda udvarán.
A részletes program:
14:00 Köszöntő – ünnepélyes megnyitó, gulyásfőzőverseny kiértékelése
14:30 Hagyományőrző- és kultúrcsoportok:
Jácint Népdalkör, Lakszakállas
VeszTaRetroDuo – Ógyalla
Ógyallai Irodalmi- és Daloskör
Fagyöngy Vegyes Éneklőcsoport, Ímely
Piros Tulipán Hagyományőrző Népdalcsoport, Path
ExcudedDuo – pop-rock
Caritas Éneklőcsoport, Kulcsod
Heller Antónia ás Jurányi Viktória, Somorja, pop -rock
Csiribiri és Hajnal Néptánccsoport,Alistál
16:30 Ambrus Lelkes Szimóna gyermekműsora
Nátek Eszter, Bátorkeszi, pop-rock
17:30 Magyarok kenyere – 15 millió búzaszem – ünnepélyes búzaösszeöntés
18:30 Tombola
20:00 GROOVEHOUSE koncert
21:00 LM-RETRO Band koncert
Kisérőprogramok:
Gulyásfőző verseny, gyermekfoglalkozások
Dunamente védjegyet viselő termékek vására
Jankvić Nóra: Nappalok sötétsége – könyvbemutató
Hajós átkelés Kolozsnéma és Gönyü között
Szervezők: Csemadok Komáromi Területi Választmánya, Kolozsnéma Önkormányzata, Csemadok Kolozsnémai Alapszervezete
A rendezvény támogatói:Kisebbségi Kulturális Alap, Bethlen Gábor Alap
Műsorváltozás jogát fenntartjuk!

VIII. Országos Szent István Király Ünnepség
2024-08-17 14:00 (Europe/Bratislava) | Több helyszín, Deáki, Szlovákia
Augusztus 17-én, szombaton 14.00 órai kezdettel szervezik meg a VIII. Országos Szent István Király Ünnepséget Deákiban.
A részletes program a plakáton olvasható.
A Csemadok Országos Tanácsának a megbízásából a Csemadok Galántai Területi
Választmánya Deáki Község Önkormányzatával és a Csemadok Deáki Alapszervezetével közösen valósítja meg Deákin a VIII. Országos Szent István Király Ünnepséget.

Hol vagy István király? Téged magyar kíván!
2024-08-17 16:00 (Europe/Bratislava) | Szent Vendel templom, Nána, Szlovákia
A Csemadok Nánai Alapszervezete és a Párkányi Szent Imre Plébánia nánai leányegyháza közösen szervezi meg augusztus 17-én, szombaton 16.00 órai kezdettel a Hol vagy István király? Téged magyar kíván című ünnepséget a nánai Szent Vendel templomban.
A részletes program a plakáton olvasható.

Mozi a csillagok alatt
2024-08-17 19:30 (Europe/Bratislava) | Meggy-patak, Csáb, Szlovákia
A Csemadok Csábi Alapszervezete a társszervezőkkel közösen szervezi meg augusztus 17-én, szombaton 19.30 kezdettel a Mozi a csillagok alatt című filmvetítést a Meggy-pataknál.
Volt egyszer egy csábi színjátszócsoport. A múltunkat nem szabad elfelejteni: meg kell őrizni az utókornak. A résztvevők Siposs Jenő: Bolondóra című vígjátékát tekinthetik meg ismét, ezúttal digitalizált változatban az egykori színjátszósok játékában.
A szabadtéri mozis élményhez elengedhetetlen, hogy pokrócot, vagy egyéb megfelelő és kényelmes ülőalkalmatosságot, valamint frissítőt hozzunk magunkkal. A vetítés 20.30-kor kezdődik. A belépőjegy ára tetszőleges.
Mindenkit nagy szeretettel várnak a szervezők!
A szereplők:
FEJES BALÁZS – BOJTOS FERENC /BÓROM/
LINA – SLÁVIK ÁGNES
ERZSIKE – ZATYKO SZILVIA / MÁTYÁS/
LENKE KISASSZONY – ILLÉS TÜNDE
MENYUS BÁCSI – VIDO JÓZSEF
PISTA – ZATYKO FERENC /ZATKOK/
KARCSI – TÓTH HENRIK
BÓDOG DÖME – ZATYKO FERENC /NYÚLAS/
TECA – GYÖRGY ZSUZSA / KASTÉS/
JULIKA – ZATYKO IVETA / NOGA/
FERKE – GYÖRGY TAMÁS / TAMÁS/
ALVÉGI KISS – BALGA OTTÓ / BRODE/
RENDEZTE: ZATYKO MÁRIA /PÍRI

Kirándulás Széphalomra és Borsiba - felhívás
2024-08-20 - 2024-09-06
A Csemadok Rimaszombati Területi Választmánya 2024. szeptember 21-én (szombaton) kirándulást szervez Széphalomra Kazinczy Ferenc író, költő, nyelvújító születésének 265. évfordulója tiszteletére. Ebből az alkalomból ellátogatunk a Magyar Nyelv Múzeumába és a gyönyörű, védett kertben álló Kazinczy Emlékcsarnokba. A résztvevőknek ebédet biztosítunk Széphalmon a Múzeumkert Vendéglőben, mely után indulunk Borsiba, ahol a felújított Rákóczi-kastélyt tekintjük meg.
Indulás 7.30 órakor autóbusszal Rimaszombatból az Aranybika szálló parkolójából, visszaérkezés kb. 20.00 órakor ugyanoda.
Útiköltség: 16 €/fő
Ebéd: 10 € / fő
Jegyárak:
Magyar Nyelv Múzeuma + Emlékcsarnok: 1 400 Ft/fő
nyugdíjas jegy (62 év felett): 700,- Ft/fő
ifjúsági jegy (6-26 év) : 700,- Ft/fő
Rákóczi-kastély: 10 €/fő; diák- ill. nyugdíjas jegy: 5 €/fő
Személyenként az összköltség kb. 40,- €.
A jelentkezést (név, lakhely, telefonszám) a csemadokrsz@gmail.com e-mail címen várjuk. Kérjük az érdeklődőket, hogy legkésőbb szeptember 6-ig az utazásra és étkezésre szükséges összeget (26,- €) a Csemadok TV számlájára utalják át.
Számlaszám: [REDACTED]
Megkülönböztető jel (variabilný symbol): 210924, konstáns jel (konštantný symbol): 0308
Az arra kijelölt mezőben („ správa, informácie pre príjemcu “) tüntessék fel nevüket!
A részvételi díj beérkezésének időpontja szerint készítjük el a résztvevők listáját (max. 49 fő), ezért kérjük, hogy saját érdekében mindenki időben jelentkezzen és utalja is át a pénzt.
A belépőjegyekre szükséges összeget a helyszínen gyűjtjük be, kérjük, hogy mindenki biztosítsa (lehetőleg pontosan) Ft-ban is!!
Érdeklődni lehet Povinszky Elviránál a 0907 871 451-es mobilszámon.

Szeretettel várunk minden kedves érdeklődőt!

A magyar kultúra napja Homonnán
2024-08-23 16:00 (Europe/Bratislava) | Vihorláti Múzeum, Homonna, Szlovákia
A Csemadok Homonnai Alapszervezete, a Kassai Főkonzulátus és a Pozsonyi Nagykövetség támogatásával szervezik meg augusztus 23-án, pénteken 16.00 órai kezdettel A magyar kultúra napja című rendezvényt a homonnai Vihorláti Múzeumban.
Homonna idén elnyerte a Szlovákia Kulturális Városa címet, a rendezvényre az EU Tanácsának soros magyar elnöksége alkalmából kerül sor.

Utcabál
2024-08-28 17:00 (Europe/Bratislava) | Sportpálya, Szepsi, Szlovákia
A Csemadok Szepsi Alapszervezete augusztus 28-án, szerdán 17.00 órai kezdettel utcabált szervez a szepsi régi Gufero melletti sportpályán.
További részletek a plakáton olvashatóak.

69. Járási Dal- és Táncünnepély
2024-09-01 14:00 (Europe/Bratislava) | Szabadtéri színpad, Csécs, Szlovákia
A Csemadok Kassa-környéki Területi Választmánya, a Csemadok Csécsi Alapszervezet és a Csécsi Községi Hivatal és Önkormányzat közösen szervezi meg szeptember 1-én, vasárnap 14.00 órai kezdettel a 69. Járási Dal- és Táncünnepélyt a csécsi szabadtéri színpadon.
A részletes program:
14:00 órától játszóházi foglalkozások és népművészeti kirakodóvásár lesz a gyerekek részére
15:00 órai kezdettel a szabadtéri színpadon lesz a seregszemle ünnepélyes megnyitója, majd utána a népművészeti műsor előzetesére kerül sor. Fellépnek a Bódva-völgye, a Kanyapta mente és a Hernád partja magyarok által lakott településeken működő vers- és prózamondók, népmesemondók, magyar operett és nóta énekesek
15:40 órai kezdettel ugyancsak a szabadtéri színpadon lesz a Csereháti népművészeti nosztalgia, ahol a népdal, népzene és néptánc jegyében fellépnek a Kassa-környéki járásban működő népdalénekesek, éneklő csoportok, népdalkörök, citerazenekarok, hagyományőrző csoportok és néptáncegyüttesek
18:00 órai kezdettel a szabadtéri színpadon a somorjai Rómeó Vérzik zenekar, Kovács Koppány vezetésével 120 perces koncertet ad. A belépőjegy ára: elővételben 10,00 Euró 2024. augusztus 31-ig, a helyszínen 15:00 Euró.
A seregszemlén, a dal- és táncünnepélyen fellépőknek ingyenes, díjmentes az előadás.

XXXVIII. Városi Kulturális Napok: Óvárosi mitológia
2024-09-29 14:00 (Europe/Budapest) | Hviezdoslav tér
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
A szeptember 29-ei, vasárnapi program:
14:00 „Óvárosi mitológia“ c. pozsonyi séta Korpás Árpáddal, (PK) Indulás a Hviezdoslav térről

XXXVIII. Városi Kulturális Napok: Kitelepítettek emléknapja
2024-10-06 08:00 (Europe/Budapest) | Több helyszín
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 6-ai, vasárnapi program:
8.00 Kitelepítettek emléknapja
8:00 Szent. Miklós templom Szentmise a megbékélés jegyében
Kopjafa az iskola kertben 9:00 koszorúzás, ünnepi beszédet mond: Neszméri Tünde OE tag Kecske-kapui evang.tem. 11:00 koszorúzás a Jeszenák és a Rázga síroknál
Vetvár Művelődési Ház 15:00 a Csemadok-díj átadása „Irigyeim annyin vannak ” a Csillagvér verséneklő együttes előadásában

Megemlékezés a hősökről Nemesradnóton
2024-10-06 11:00 (Europe/Budapest)
A Csemadok Nemesradnóti Alapszervezete és a Nemesradnóti Református Egyházközség szeretettel hívja tagságát az október 6-i megemlékezésre a gyülekezeti ház udvarába.
11.00 Áhítat a Huszár-szobor előtt
11.30 Megemlékezés a hősökről
11.40 1848/49-es emlékkő megkoszorúzása
12.00 Ebéd
13.00 Közösségi együttlét (lecsóbefőzés)
15.00 Emlékfaültetés

XXXVIII. Városi Kulturális Napok: Csárdáskirálynő & Marica Grófnő
2024-10-10 18:30 (Europe/Budapest) | Cultus Ružinov, Pozsony, Szlovákia
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 10-ei, csütörtöki program:
18.30 Csárdáskirálynő & Marica Grófnő operett keresztmetszet a Cultus Ružinov épületében

XXXVIII. Városi Kulturális Napok: Naplók könyve
2024-10-14 17:00 (Europe/Budapest) | Brämer kúria
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 14-ei, hétfői program:
17:00 Grendel Lajos: Naplók könyve – bemutatják: Csanda Gábor és Tóth László, közreműködik: Bárdos Ágnes (SzMKM), helyszín: Szlovákiai Magyar Kultúra Múzeuma.
További részletek a plakáton olvashatóak.

XXI. Győry Dezső Kulturális Napok nyitórendezvénye Rimaszombatban
2024-10-14 18:00 (Europe/Budapest)
A Csemadok Rimaszombati Területi Választmánya szeretettel hívja az érdeklődőket a XXI. Győry Dezső Kulturális Napok nyitórendezvényére 2024. október 14-én, hétfőn, 18.00 órakor az Osveta (volt Iparoskör) nagytermébe.

XXXVIII. Városi Kulturális Napok: Katakombák magyarja
2024-10-16 17:00 (Europe/Budapest) | Csemadok székház Rákosi Ernő nagyterem
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 16-ai, szerdai program:
17:00 „Katakombák magyarja” – Mécs László papköltő megfigyelési dokumentumai – könyvbemutató, Czapáry-Martincsevics András, helyszín: Csemadok REN terme

Filmvetítéssel egybekötött ünnepi megemlékezés
2024-10-23 16:30 (Europe/Budapest) | Városháza esketőterem, Ipolyság, Szlovákia
A Csemadok Ipolysági Alapszervezete október 23-án, szerdán 16.30 kezdettel szervezi meg az 1956-os forrasalom 68. évfordulója alkalmából szervezett filmvetítéssel egybekötött ünnepi megemlékezést az ipolysági városháza esketési termében.

XXXVIII. Városi Kulturális Napok: CsaládFÁK
2024-10-23 17:00 (Europe/Budapest) | Brämer kúria
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 23-ai, szerdai program:
17:00 „CsaládFÁK” Nagy József emlékkiállítás halálának 10. évfordulóján, helyszín: Szlovákiai Magyar Kultúra Múzeuma pozsonyi székháza

Kiállítás: CsaládFÁK
2024-10-23 17:00 (Europe/Budapest) | Brämer kúria
A Szlovák Nemzeti Múzeum – A Szlovákiai Magyar Kultúra Múzeuma és a Csemadok Pozsonyi Városi Választmánya közösen szervezi meg október 23-án, szerdán 17.00 órai kezdettel Nagy József CsaládFÁK című kiállításának megnyitóját a pozsonyi Brämer-kúriában.
Az esemény a XXXVIII. Városi Kulturális Napok keretében kerül megrendezésre. További részletek a plakáton olvashatóak.

Az élet vize - meseelőadás Écsi Gyöngyivel Bátkában
2024-10-23 17:00 (Europe/Budapest)
Gyertek, keressük meg együtt az élet vizét! – hívogat a Csemadok Bátkai Alapszervezete.

A szabadság napja Nagykaposon
2024-10-23 18:00 (Europe/Budapest)
A Csemadok Nagykaposi Alapszervezete október 23-án, szerdán 18.00 órai kezdettel szervezi meg a megemlékezését az 1956-os forradalom és szabadságharcra Nagykaposon.
A részletes program a plakáton olvasható.

Csemadok 75 – területi ünnepély
2024-10-25 17:00 (Europe/Budapest) | Városi Művelődési Központ, Somorja, Szlovákia
Október 25-én, pénteken 17.00 órai kezdettel szervezik meg a Csemadok megalakulásának 75. évfordulója alkalmából szervezett területi ünnepélyt a galántai Csemadok székházánál és a Városi Művelődési Központban.
d
17 00 – Koszorúzási ünnepség a Csemadok székházánál (Kodály Zoltán utca 777.)
Ünnepi köszöntő – Görföl Jenő, a Csemadok országos titkára
Közreműködik a Galántai Kodály Zoltán Gimnázium kórusa
18 00 – Ünnepi megemlékezés a VMK-ban
18 00 – Szózat A Galántai Kodály Zoltán Daloskör műsora
18 10 – Vers
18 15 – Üdvözlés – Baranyay Alajos, a Csemadok TV elnöke
18 20 – Ünnepi megemlékezés –Mézes Rudolf, a Csemadok TV titkára
18 30 – A Magyar Országgyűlés volt elnökének, Szili Katalin, miniszterelnöki főtanácsadónak az ünnephez kötődő gondolatai
18 45 – Kitüntetések, emléklapok átadása
19 30 – Vendégek köszöntői
20 00 – Ünnepi műsor Bemutatkoznak az elmúlt évek országos versenyeinek, rendezvényeinek, fesztiváljainak díjazottjai
Himnusz
21 00 – Vacsora a Gazdaudvar vendéglőben

XXXVIII. Városi Kulturális Napok: Duka Zólyomi Árpád emléktáblájának avatása
2024-10-26 14:00 (Europe/Budapest) | Önkormányzat épülete, Taksony, Szlovákia
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
Az október 26-ai, szombati program:
14:00 Szentmisével és előadással egybekötött emléktábla avatás Duka Zólyomi Árpád, volt Európai Parlamenti parlamenti képviselő, Pozsonyi Városi Választmányának volt elnöke emlékére, helyszín: Taksony önkormányzati épület

Könyvbemutató: A kő metamorfózisa
2024-10-30 17:30 (Europe/Budapest) | Csemadok székház, Komárom, Szlovákia
Október 30-án, szerdán 17.30 kezdettel mutatják be Hornyák István A kő metamorfózisa című kötetét a pozsonyi Csemadok székházban.

XXXVIII. Városi Kulturális Napok: Pozsony törtőnelméből
2024-11-06 17:00 (Europe/Budapest) | Csemadok székház Rákosi Ernő nagyterem
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
A november 6-ai, szerdai program:
17:00 „Pozsony törtőnelméből” G. Kovács László történész előadása, helyszín: Csemadok REN terme

56. Kazinczy Napok – csütörtöki program
2024-11-07 09:00 (Europe/Budapest) | Márai Stúdió, Kassa, Szlovákia
A Csemadok Kassai Városi Választmánya november 7-e és 10-e között szervezi meg az 56. Kazinczy Napokat a kassai Márai Stúdiószínpadán.
A november 7-ei, csütörtöki program:

09:00 Felvidéki cserkészet a 21. században– Bazár György cserkészsegédtiszt, 17. sz. II. Rákóczi Ferenc cserkészcsapat, Kassa
10:00 A mesterséges intelligencia és a nyelv kapcsolata– dr. Prószéky Gábor, Széchenyi-díjas programtervező matematikus, nyelvész, a Pázmány Péter Katolikus Egyetem tanára, a Nyelvtudományi Kutatóközpont főigazgatója
11:00 “Lélek vagyok. Élni szeretnék!” – Radnóti Miklós nyomában– Tóth Péter Lóránt, Pro Cultura Hungarica-díjas versvándor
16:00 Megnyitó– Duncsák Mária, a Csemadok Kassai Városi Választmánya alelnöke
Vers – Vári Fábián László költő
16:15 55 év a magyar nyelv szolgálatában– Hanesz Angelika, a Csemadok Kassai Városi Választmánya elnöke beszámolója
16:30 Sátoraljaújhely: a magyar nyelv városa– Nyíri Péter – A Magyar Nyelv Múzeuma igazgatója, a Kazinczy Ferenc Társaság elnöke
17:00 Szünet
17:15 A mesterséges intelligencia és a nyelv kapcsolata– dr. Prószéky Gábor, Széchenyi-díjas programtervező matematikus, nyelvész, a Pázmány Péter Katolikus Egyetem tanára, a Nyelvtudományi Kutatóközpont főigazgatója

XXXVIII. Városi Kulturális Napok: JAIK 60
2024-11-07 18:00 (Europe/Budapest) | Csemadok székház Rákosi Ernő nagyterem
A Csemadok Pozsonyi Városi Választmánya szeptember 27-e és december 1-e között szervezi meg a XXXVIII. Városi Kulturális Napokat Pozsonyban.
A november 7-ei, csütörtöki program:
18:00 „JAIK 60” programmal egybekötött kiállításmegnyitó, helyszín: Csemadok REN terme

56. Kazinczy Napok – pénteki program
2024-11-08 16:00 (Europe/Budapest) | Márai Stúdió, Kassa, Szlovákia
A Csemadok Kassai Városi Választmánya november 7-e és 10-e között szervezi meg az 56. Kazinczy Napokat a kassai Márai Stúdiószínpadán.
A november8-ai, pénteki program:

16:00 Az anyanyelv három ajtaja– Vári Fábián László kárpátaljai Kossuth-díjas költő
16:45 Szünet
17:00 Magyar nyelvű otthon külföldön– beszélgetés Kovács Nagy Áronnal, a Károly Gáspár Református Egyetem hallgatójával, rádiós riporterrel
17:30 Márai Sándor műveinek befogadásáról a rendszerváltás előtt és után– dr. Petővári Ákos irodalomtörténész, miskolci magyar-angol szakos tanár
